== Karriere ==
Han afbrød sin collegeuddannelse i 1935 efter at have påtaget sig en række jobs som avisreporter, hvor han dækkede nyheds- og sportsstof,<ref name="CBS Trusted"/> og kom ind i radioverdenen som speaker for [[WKY]] i [[Oklahoma City]] i [[Oklahoma]]. I 1936 mødte han sin senere hustru, Mary Elizabeth Maxwell (kendt under kælenavnet "Betsy"), mens han arbejdede som sportskommentator for [[KCMO (AM)]] i Kansas City.<ref name="kansas"/><ref name="CBS Trusted"/> Hans kommentatornavn var "Walter Wilcox",<ref>''The Duh Awards: In This Stupid World, We Take the Prize'' By Bob Fenster p. 176 Andrews McMeel Publishing (April 1, 2005) {{ISBN|0-7407-5021-6}}</ref> idet – som han senere forklarede – radiostationerne på den tid ikke ønskede, at medarbejdere brugte deres rigtige navn af frygt for, at de ville tage lytterne med sig, hvis de forlod stationen. I Kansas City blev han ansat hos [[United Press]] i 1937.<ref name="CBS Trusted"/> Han blev en af de førende amerikanske [[krigskorrespondent]]er under [[2. verdenskrig]], hvor han dækkede slag i [[Nordafrika]] og [[Europa]].<ref name="kansas"/> Han var en af otte journalister, som U.S. Army Air Forces lod flyve med på bombetogter over [[Tyskland]] i en [[B-17 Flying Fortress]].<ref>{{cite web |url=http://www.museum.tv/archives/etv/C/htmlC/cronkitewal/cronkitewal.htm |title=Cronkite, Walter U.S. Broadcast Journalist |publisher=The Museum of Broadcast Communications (museum.tv) |author=Albert Auster |access-date=18. juli 2009 |archive-date=25. marts 2009 |archive-url=https://web.archive.org/web/20090325062316/http://www.museum.tv/archives/etv/C/htmlC/cronkitewal/cronkitewal.htm |url-status=dead }}</ref> Han landede også i et svævefly sammen med [[101st Airborne Division]] under [[Operation Market Garden]] og dækkede [[Ardenneroffensiven]]. Efter krigen dækkede han [[Nürnbergprocessen]] og gjorde derpå tjeneste som vigtigste reporter for United Press i [[Moskva]] i to år.
Journalistik Kultur